Gejza Vámoš

Gejza Vámoš (* 22. december 1901, Dévaványa, Uhorské kráľovstvo – † 18. marec 1956, Muriaé, Brazília) bol slovenský prozaik a lekár.

Narodil sa v maďarsky hovoriacej židovskej rodine v Dévabányi na území dnešného Maďarska. Vyštudoval medicínu na Karlovej univerzite v Prahe a lekársku prax absolvoval v pražskej nemocnici na Letňanoch.

Toto prostredie dôverne poznal a preto sa mu stalo inšpiračným zdrojom pre napísanie románu Atómy Boha. Ďalej ešte napísal román Odlomená haluz. V jeho próze je príznačný filozofický determinizmus a pesimistický pohľad na svet.

Získal doktorát z filozofie na Univerzite Komenského v Bratislave. Pôsobil ako kúpeľný lekár v Piešťanoch. V marci 1939 odišiel zo Slovenska. Počas druhej svetovej vojny žil v Číne. V druhej polovici štyridsiatych rokov 20. storočia sa presťahoval do Brazílie, kde je aj pochovaný.

 Tvorba Gejza Vámoša 
 Próza 
 1925 Editino očko (zbierka poviedok)
 1928 Atómy boha ( román z lekárskeho prostredia, 2 zväzky)
 1932 Jazdecká legenda (humorná novela z jazdeckého prostredia)
 1934 Odlomená haluz (česky v prekladu Marie Vodičkovej, 1967, Odeon)
 1938 Hrušovianski hriešnici (len časopisecky, na pokračovanie)

 Divadelné hry 
 1935 Jarný sladoľad (jednodejstvová fraška)
 1935 Pisár notáriušov (jednodejstvová fraška s 1 dejstvom)
 1935 Sterilizácia (jednodejstvová veselohra)

 Literárna veda 
 1996 Princíp krutosti (dizertačná práca, prvé knižné vydanie)

 Iné projekty 

Kategória:Slovenskí spisovatelia
Kategória:Slovenskí prozaici
Kategória:Slovenské osobnosti židovského pôvodu
Kategória:Spisovatelia židovského pôvodu